Πάπας Αγαπητός Β΄

Ο Αγαπητός Β΄ (Agapito II, ... - 8 Νοεμβρίου 955) ήταν Πάπας από τις 10 Μαΐου του 946 έως το θάνατό του το 955. 

Ο Αγαπητός Β' γεννήθηκε στη Ρώμη. Ήταν Πάπας την εποχή που ο Αλβέριχος Β΄ (932-954), γιος της Μαροζίας, κυβερνούσε την ανεξάρτητη Πολιτεία της Ρώμης με τον τίτλο «Δούκας και Γερουσιαστής των Ρωμαίων». Ο Αγαπητός προσπάθησε να θέσει τέλος στη λεγόμενη εποχή της Πορνοκρατίας, η οποία είχε ξεκινήσει από την άνοδο του Σέργιου Γ΄ στον Παπικό Θρόνο. Η έκκληση του προς τον Όθωνα τον Μεγάλο να επέμβει στη Ρώμη δεν είχε άμεσο αποτέλεσμα, καθώς ο Αλβέριχος ήταν πολύ ισχυρός για να πληγεί, έφερε όμως αποτελέσματα μετά το θάνατό του.

Πέθανε στις 8 Νοεμβρίου 955.

Εξωτερικοί σύνδεσμοι 

 Τα έργα του Αγαπητού Β΄ στη Migne Patrologia Latina με αναλυτικά περιεχόμενα

Πάπες
Ιταλοί Πάπες
Πάπες 10ου αιώνα
Δούκες της Ρώμης